Det er min træners søster og hele den familie er bare fulde af positivitet, total glæde, intet andet end et konstruktivt mindset og man kan ikke andet end at ønske dem det godt. De træner så fucking hårdt i den familie og hiver bare guld hjem.  Jeg har aldrig set AM til et stævne uden et kæmpe smil. Husker særligt et stævne hvor hun passerede en ven og mig i en anden bådklasse med sin frokost i hånden på lænseren hvilket virkede lidt bizart men hun var bare 500 meter foran nr 2 i hendes felt. Hun er så fucking overlegen og det er så fortjent.  Jeg håber inderligt dette inspirerer mange flere til at sejle/surfe. Vi er en nation med så meget kystlinje og vi er super dygtige sejlere. AM er et kæmpe forbillede for særligt pigerne i min sejlklub og nu forhåbentligt endnu flere. Er der små piger derude der synes AM er for sej, så er optimist jollen vejen frem fra man er 7 år gammel. En sport der udfordrer og skaber individualitet som ingen anden sportsgren.